|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA ŽUPANIJA |
| Upravni odjel za kulturu, sport i tehničku kulturu |

Na temelju članka 16. i 19. Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine“ broj 34/15 i 18/21), Upravni odjel za kulturu, sport i tehničku kulturu Primorsko-goranske županije, dana 27. rujna 2022. godine, raspisuje

**JAVNI NATJEČAJ ZA SUFINANCIRANJE PROGRAMA, PROJEKATA I MANIFESTACIJA UDRUGA I UMJETNIČKIH ORGANIZACIJA U CILJU ODRŽIVOG RAZVOJA KULTURNO-TURISTIČKE RUTE PUTOVIMA FRANKOPANA IZ PRORAČUNA PRIMORSKO-GORANSKE ŽUPANIJE 2022. GODINE**

1. Primorsko-goranska županija, Upravni odjel za kulturu, sport i tehničku kulturu, poziva udruge čije je područje djelovanja kultura i umjetnost te umjetničke organizacije, upisane u Registar udruga ili Registar umjetničkih organizacija te u Registar neprofitnih organizacija (programski usmjerene na rad u kulturi – u daljnjem tekstu: prijavitelji), s područja Republike Hrvatske, da se prijave na ovaj natječaj za financiranje projekata, programa i manifestacija s ciljem održivog razvoja Kulturno-turističke rute Putovima Frankopana (u daljnjem tekstu: Natječaj).
2. Primorsko-goranska županija (dalje: Županija) bila je vodeći partner, odnosno korisnik Ugovora o dodjeli bespovratnih sredstava broj u realizaciji projekta „Kulturno-turistička ruta Putovima Frankopana“. Kroz projekt je stvoren novi kulturno-turistički proizvod, Kulturno-turistička ruta Putovima Frankopana koja obuhvaća 17 frankopanskih kaštela i dvoraca te tri sakralna zdanja, od čega su u osam objekata smješteni interpretacijski centri. Ruta daje novu društveno-ekonomsku vrijednost kroz turističku valorizaciju te doprinosi zadovoljavanju kulturnih, društvenih i ekonomskih potreba regije.
3. Jednodnevne i višednevne programe, projekte i manifestacije u smislu ovog Javnog natječaja su aktivnosti koje provode i organiziraju prijavitelji iz točke 1., a isti su sadržajno inspirirani isključivo Frankopanima i frankopanskim temama s ciljem promidžbe i nadogradnje Kulturno-turističke rute Putovima Frankopana, sadržavaju autohtonu priču o Frankopanima koji interpretiraju Kulturno-turističku rutu Putovima Frankopana.
4. Prijavljene manifestacije moraju se odvijati na području najmanje jedne od dvadeset lokaliteta Kulturno-turističke rute Putovima Frankopana. Kulturno-turistička ruta Putovima Frankopana obuhvaća sedamnaest kaštela, utvrđenih gradova i dvoraca (kašteli Gradec, Krk, Grobnik, Trsat, Drivenik, Grižane i Bakar, kula u Bribiru, kaštel s kulom Kvadrac Novi Vinodolski, kaštel Zrinskih u Brodu na Kupi, Stari grad Zrinskih u Kraljevici, Stari grad Ledenice, Stari grad Hreljin, dvorci Nova Kraljevica, Severin i Stara Sušica te dvorac Zrinskih u Čabru) te tri sakralna kompleksa (Franjevački samostan s crkvom Navještenja Marijina na Košljunu, Pavlinski samostan u Crikvenici i manastir Gomirje).

1. Opći kriteriji za odabir, odnosno dodjelu sredstava su sljedeći:

• usmjerenost programa/projekta/manifestacija na neposrednu društvenu korist i stvarnim potrebama u zajednici u kojoj se provodi,

* jasno definiran i realno dostižan cilj programa/projekta/manifestacija,
* jasno definirani korisnici programa/projekta/manifestacija,
* jasno određena vremenska dinamika i mjesto provedbe programa/projekta/manifestacija,
* realan odnos troškova i planiranih aktivnosti programa/projekta/manifestacija,
* kadrovska sposobnost prijavitelja za provedbu programa/projekta/manifestacija,
* osigurano sufinanciranje programa/projekta/manifestacija iz drugih izvora.
1. Posebni kriteriji za odabir, odnosno dodjelu sredstava su sljedeći:
* Izvornost (inovativnost) programa projekta,
* Dosadašnji rezultati i iskustvo prijavitelja u provođenju sličnih programa/projekata,
* mogućnost održivosti programa/projekta/manifestacije nakon isteka financijske potpore,
* program/projekt/manifestaciju preporuča i/ili financijski podupire grad ili općina na čijem se području provodi.
1. Ukupno planirana vrijednost Natječaja za 2022. godinu iznosi 50.000,00 kuna. Najmanji iznos financijskih sredstava koji se može prijaviti i ugovoriti po pojedinom projektu/programu/manifestaciji je 5.000,00 kuna, a najveći iznos po pojedinom projektu/programu/manifestaciji je 50.000,00 kuna.
2. Rok za podnošenje prijava projekta/programa/manifestacije po ovom Natječaju je 30 dana od dana objave Natječaja na mrežnoj stranici Primorsko-goranske županije, odnosno do 27. listopada 2022.
3. Županija može s istim prijaviteljem ugovoriti najviše dva (2) projekta/programa/manifestacija.
4. Prijavu na Javni natječaj mogu podnijeti Prijavitelji koji udovoljavaju formalnim uvjetima Javnog natječaja navedenim u Uputama za prijavitelje na Javni natječaj.
5. Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)
6. Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno (predaja u Pisarnici, Riva 10), u zatvorenoj omotnici, na sljedeću adresu:

**PRIMORSKO-GORANSKA ŽUPANIJA**

**UO ZA KULTURU, SPORT I TEHNIČKU KULTURU**

 **(Javni natječaj za sufinanciranje programa, projekata i manifestacija udruga i umjetničkih organizacija u cilju održivog razvoja Kulturno-turističke rute Putovima Frankopana)**

**Riva 10, 51000 Rijeka**

1. Postupak zaprimanja, otvaranja, ocjenjivanja, mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni natječaj opisani su u Uputama za prijavitelje na Javni natječaj, koje se zajedno s ostalom natječajnom dokumentacijom nalaze na mrežnoj stranici Primorsko-goranske županije od 27. rujna 2022. godine.

Svedodatne informacije mogu se dobiti putem e-mail adrese: kultura.sport@pgz.hr